20 éves voltam és nyári munkásként dolgoztam egy étteremben Budapesten. Érettségi után nem akartam egyből továbbtanulni, mert úgy voltam vele, keresek egy kis pénzt, aztán meglátom mi lesz. Az éttermi munka eléggé tetszett, nem volt semmi bajom a túlórákkal sem, bulinak fogtam fel az egészet. Emlékszem, július volt, elképesztő hőség. Alig tudtam aludni éjszaka, csak forgolódtam, mikor végre olyan hajnali 3 körül elnyomott az álom és azt álmodtam, hogy Amerikában vagyok!